《南昌八景 其八 龙沙夕照》
明代·王洪

积水之外高春微，满目益见江山奇。豫章翻风撼远色，若木荡海回高枝。

落霞孤鹜不可极，丹崖翠壁更相宜。酒酣安得郑虔老，令渠写画兼赋诗。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。